CELEX: 61969CJ0069
Language: da
Date: 1970-06-16
Title: Domstolens Dom af 16. juni 1970. # SA Alcan Aluminium Raeren m.fl. mod Kommissionen for De Europæiske Fællesskaber. # Sag 69-69.

DOMSTOLENS DOM
   AF 16. JUNI 1970
   
      SA Alcan Aluminium Raeren og andre
   
   
      mod Kommissionen for De europæiske Fællesskaber
   
   Sag 69/69
   Processprog: Fransk
   
   Angående:
   På sagens nuværende trin, antagelsen til realitetsbehandling af et af de sagsøgende virksomheder indgivet søgsmål mod Kommissionens afslag af 12. maj 1969 på at indrømme kongeriget Belgien og storhertugdømmet Luxembourg et toldkontingent tor uforarbejdet aluminium i position 76.01 A i den fælles toldtarif.
   Domskonklusion :
   Sagen afvises.
   Generaladvokatens forslag til afgørelse:
   Det af de sagsøgende virksomheder indgivne søgsmål bør afvises.
   Sammendrag
   Fælles toldtarif — toldkontingenter — beslutning fra Kommissionen — beslutning rettet til en medlemsstat — privates ret til at indbringe klage
   (EØF-traktatens artikel 173)
   Kommissionens tilladelse til, at en medlemsstat åbner et toldkontingent, skaber kun en ret for den pågældende stat. Hverken bevillingen eller nægtelsen af et toldkontingent kan således direkte angå de virksomheder, der eventuelt kunne nyde godt af et sådant kontingent.